rejauldu/bengali-wikipedia huggingface dataset:
কোলাঘাট তাপবিদ্যুৎ কেন্দ্র পশ্চিম বঙ্গের একটি বড় তাপবিদ্যুৎ কেন্দ্র। এটি কলকাতা থেকে ৫৫ কিলোমিটার দূরে পূর্ব মেদিনীপুরের মেছেদায় অবস্থিত। পশ্চিমবঙ্গ বিদ্যুৎ উন্নয়ন নিগম লিমিটেড এটি পরিচালনা করে।  এই বিদ্যুৎ কেন্দ্রে ২১০ মেগাওয়াটের ৬টি ইউনিট আছে। এটি ১৯৮৪ থেকে ১৯৯৫ সালের মধ্যে দুই পর্যায় তৈরি। thumb|কোলাঘাট তাপবিদ্যুৎ কেন্দ্র। ক্ষমতা ইউনিট ভিত্তিক ক্ষমতা      পর্যায়  ইউনিট  ক্ষমতা (ওয়াট (একক)#মেগা ওয়াট)  চালু তারিখ  বর্তমান অবস্থা I  ১  ২১০   সেপ্টেম্বর, ১৯৯০ সক্রিয় I  ২  ২১০   মার্চ, ১৯৮৬  সক্রিয় I  ৩  ২১০   অক্টোবর, ১৯৮৪  সক্রিয় II  ৪  ২১০   এপ্রিল ১৯৯৫  সক্রিয় II  ৫  ২১০   মে, ১৯৯১  সক্রিয় II  ৬  ২১০   জানুয়ারী ১৯৯৪  সক্রিয়  আরও দেখুন   কোলাঘাট  বক্রেশ্বর তাপবিদ্যুৎ কেন্দ্র   তথ্যসূত্র   বিষয়শ্রেণী:বিদ্যুৎ শক্তি উৎপাদন বিষয়শ্রেণী:পূর্ব মেদিনীপুর জেলা বিষয়শ্রেণী:পশ্চিমবঙ্গের অর্থনীতি বিষয়শ্রেণী:১৯৯০-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র বিষয়শ্রেণী:২০শ শতাব্দীতে ভারতের স্থাপত্য
আবাবিল () হল ইসলাম ধর্মের মূলগ্রন্থ  কুরআনের সূরা ফীলে বর্ণিত এক অলৌকিক পাখি, যা কাবা ধ্বংস করতে আসা আকসুম রাজ্যের রাজা আবরাহার হস্তিবাহিনীকে ক্ষুদ্র কঙ্করাঘাতে ধ্বংস করেছিল বলে মুসলিমরা বিশ্বাস করে।  কুরআনে পাখিটি বোঝাতে "তইরন আবাবিল" (طَيْرًا اَبَابِيلَ) শব্দগুচ্ছটি ব্যবহৃত হয়েছে এবং বাংলায় শব্দগুচ্ছটি অনুবাদ করা হয়েছে ঝাঁকে ঝাঁকে পাখি হিসেবে।  আবাবিল পাখি কর্তৃক আবরাহার হস্তিবাহিনী ধ্বংস হয়েছিল নবী মুহাম্মাদের জন্মগ্রহণের পঞ্চাশ/পঞ্চান্ন দিন পূর্বে।   তথ্যসূত্র   বিষয়শ্রেণী:কুরআন বিষয়শ্রেণী:ইসলামি সম্মানসূচক উপাধি বিষয়শ্রেণী:ইসলামি পৌরাণিক জীব বিষয়শ্রেণী:কিংবদন্তি পাখি
আরিফুল হাসান (জন্ম ৭ মার্চ ১৯৮৬) একজন বাংলাদেশী ক্রিকেটার।  ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে তার আবাহনী লিমিটেডের হয়ে টি-টোয়েন্টি ক্রিকেটে অভিষেক হয়।    তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম
দ্য বয়, দ্য মোল, দ্য ফক্স অ্যান্ড দ্য হর্স হলো ২০২২ সালের একটি অ্যানিমেটেড স্বল্পদৈর্ঘ্য চলচ্চিত্র, যা পরিচালনা করেছেন পিটার বেয়েন্টন এবং চার্লি ম্যাকেসি এবং লিখেছেন জোন ক্রোকার এবং ম্যাকেসি। এটি চার্লি ম্যাকেসির ২০১৯ সালের "দ্য বয়, দ্য মোল, দ্য ফক্স অ্যান্ড দ্য হর্স" বইয়ের উপর ভিত্তি করে তৈরি। মুভিটিতে কণ্ঠ দিয়েছেন জুড কোয়ার্ড নিকোল, টম হল্যান্ডার, ইদ্রিস এলবা এবং গ্যাব্রিয়েল বার্ন।   ইতিহাস দ্য বয়, দ্য মোল, দ্য ফক্স অ্যান্ড দ্য হর্স বইটি যখন বেস্টসেলার হয়,  তখন বেশ কিছু প্রযোজক বইটির ওপর ভিত্তি করে সিনেমা বানাতে চেয়েছিলেন, কিন্তু এর স্বত্ব শেষ পর্যন্ত কারা স্পেলার এবং ম্যাথিউ ফ্রয়েড অর্জন করেছিলেন। তারা জে. জে. আব্রামসের সাথে চলচ্চিত্রটি নির্মাণ করেন।  চলচ্চিত্রটি কোভিড-১৯ মহামারির সময় অ্যানিমেশন করা হয়েছিল, ২০টিরও বেশি দেশ থেকে ১২০ জনেরও বেশি লোক চলচ্চিত্রটির উপর কাজ করেছিল।   ভয়েস কাস্ট    বালকটির চরিত্রে জুড কাওয়ার্ড নিকোল  ছুঁচোর চরিত্রে টম হল্যান্ডার  শিয়ালের চরিত্রে ইদ্রিস এলবা  ঘোড়ার চরিত্রে গ্যাব্রিয়েল বাইর্ন   মুক্তি  ২০২২ সালের অক্টোবরে, ঘোষণা করা হয়েছিল যে অ্যাপল স্টুডিওস দ্য বয়, দ্য মোল, দ্য ফক্স অ্যান্ড দ্য হর্সকে আন্তর্জাতিকভাবে একটি অ্যাপল অরিজিনাল ফিল্ম হিসাবে প্রকাশ করবে,  যুক্তরাজ্য বাদ দিয়ে, যেখানে এটি বিবিসি দ্বারা প্রকাশিত হয়েছিল।  এটি প্রচারের জন্য ৯ ডিসেম্বর এবং ১২ ডিসেম্বর ২০২২ তারিখে দুটি ট্রেলার মুক্তি দেওয়া হয়েছিল,  এবং ২১ ডিসেম্বর একটি দুই মিনিটের ক্লিপ কোলাইডারে প্রকাশ করা হয়েছিল। এই শর্ট ফিল্মটি প্রথমে ২৪ ডিসেম্বর ২০২২ এ বিবিসি ওয়ান এবং বিবিসি আইপ্লেয়ার এ প্রিমিয়ার হয় এবং পরের দিন ২৫ ডিসেম্বর অ্যাপল টিভি+ এর মাধ্যমে বিশ্বব্যাপী স্ট্রিমিং করা হয়।   অভ্যর্থনা    সমালোচনামূলক প্রতিক্রিয়া  রিভিউ ওয়েবসাইট রটেন টম্যাটোস-এ ৯ জনের পর্যালোচনার মধ্যে ৭৮% ইতিবাচক রিভিউ পায়, যার গড় রেটিং ছিল ৮.২/১০। মেটাক্রিটিক, ৫ জন সমালোচকের উপর ভিত্তি করে, চলচ্চিত্রটিকে ১০০-এ ৭৫ স্কোর দিয়েছে।   সূত্রতালিকা    বহিঃসংযোগ     বিষয়শ্রেণী:কোভিড-১৯ মহামারি কর্তৃক প্রভাবিত চলচ্চিত্র বিষয়শ্রেণী:ব্রিটিশ উপন্যাস অবলম্বনে চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২২-এর চলচ্চিত্র
ফরিদাবাদ () ভারতের হরিয়ানা রাজ্যের রাজ্যের বৃহত্তম শহর। এটি ফরিদাবাদ জেলার অন্তর্গত এলাকা।  ফরিদাবাদ হরিয়ানার শিল্পাঞ্চলের প্রধান কেন্দ্র এবং হরিয়ানার প্রায় ৫০% রাজস্ব আয় ফরিদাবাদ এবং গুরগাঁও থেকে সংগৃহীত হয়।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৮ মিটার (৬৪৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ফরিদাবাদ শহরের জনসংখ্যা হল ১,০৫৪,৯৮১ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ফরিদাবাদ এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।  যোগাযোগ ফরিদাবাদ রেলওয়ে স্টেশন শহরের প্রধান রেলওয়ে স্টেশন। দিল্লি-র হযরত হাজী নিজামুদ্দীন টার্মিনাসগামী প্রায় সব ট্রেনগুলো এই স্টেশন ছুঁয়ে যায়।   তথ্যসূত্র   বিষয়শ্রেণী:হরিয়ানার শহর ও নগর বিষয়শ্রেণী:ভারতের স্মার্ট সিটি বিষয়শ্রেণী:ভারতের মহানগর বিষয়শ্রেণী:ফরিদাবাদ জেলা বিষয়শ্রেণী:হরিয়ানার দর্শনীয় স্থান
.গভ (.gov) হলো ইন্টারনেটের ডোমেইন নেম সিস্টেমে স্পনসরকৃত টপ-লেভেল ডোমেইন (এসটিএলডি)। এই ডোমেইন নামের এক্সটেনশনটি সরকার শব্দ থেকে উদ্ভূত হয়েছে, এটি সরকারী সত্তা দ্বারা এর সীমিত ব্যবহারের ইঙ্গিত দেয়। এই সরকারী ডোমেইনটি যুক্তরাষ্ট্রীয় ফেডারাল সরকারের একটি স্বাধীন সংস্থা সাইবারসিকিউরিটি এবং অবকাঠামো সুরক্ষা সংস্থা (সিআইএসএ) দ্বারা পরিচালিত হয়। যুক্তরাষ্ট্রই একমাত্র দেশ যার কান্ট্রি কোড টপ-লেভেল ডোমেইন ছাড়াও একটি সরকার-নির্দিষ্ট টপ-লেভেল ডোমেইন রয়েছে।   তথ্যসূত্র    বহিঃসংযোগ   অফিসিয়াল .গভ রেজিষ্ট্রেশন সার্ভিসেস ওয়েবসাইট   আইএএনএ .গভ হুইজ তথ্য    বিষয়শ্রেণী:ইন্টারনেট বিষয়শ্রেণী:টপ-লেভেল ডোমেইন বিষয়শ্রেণী:কান্ট্রি কোড টপ-লেভেল ডোমেইন
ইংল্যান্ড পুরুষ ক্রিকেট দল ২০২২ সালের জুন মাসে তিনটি একদিনের আন্তর্জাতিক (ওডিআই) ম্যাচ খেলার জন্য নেদারল্যান্ডস সফর করে। ম্যাচগুলো ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হিসেবে খেলা হয়। প্রাথমিকভাবে সফরটি ২০২১ সালের মে মাসে অনুষ্ঠিত হওয়ার কথা থাকলেও কোভিড-১৯ মহামারির কারণে সফরটি সে সময় স্থগিত করা হয়। সিরিজের সবগুলো ম্যাচ আমস্টেলভেনের ফোলহার্ডিং রাপ আমস্টেলস ক্রিকেট মাঠে অনুষ্ঠিত হয়। সিরিজের ম্যাচগুলো নিউজিল্যান্ডের ইংল্যান্ড সফরের দ্বিতীয় ও তৃতীয় টেস্ট ম্যাচদ্বয়ের মধ্যে অনুষ্ঠিত হয়।  সিরিজে ইংল্যান্ড ৩–০ ব্যবধানে জয়ী হয়।  দলীয় সদস্য    পিটার সেলার (অধি.)  আর্যন দত্ত  ক্লেটন ফ্লয়েড  টম কুপার  টিম প্রিংগল  তেজ নিডমানুরু  পল ফন মেকারেন  ফিলিপ বোয়াসেভ্যাঁ  ফ্রেড ক্লাসেন  বাস ডে লেডা  বিক্রমজিত সিং (উই.)  ভিভিয়ান কিংমা  মুসা আহমেদ  ম্যাক্স ও'ডাউড  রায়ান ক্লাইন  লোগান ফন বেক  শারিজ আহমেদ  শেন স্নেটার  স্কট এডওয়ার্ডস (উই.) ওইন মর্গান (অধি.)  আদিল রশিদ  জস বাটলার (উই.)  জেসন রয়  ডেভিড উইলি  ডেভিড পেইন  দাউদ মালান  ফিল সল্ট (উই.)  ব্রাইডন কার্স  মঈন আলি  রিস টপলি  লিয়াম লিভিংস্টোন  লুক উড  স্যাম কারান তৃতীয় ওডিআই ম্যাচের আগে নেদারল্যান্ডস দলে পল ফন মেকারেন ও ফ্রেড ক্লাসেনকে যুক্ত করা হয়।  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ ইংরেজ ক্রিকেট বিষয়শ্রেণী:২০২২-এ ওলন্দাজ ক্রিকেট বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ড ক্রিকেট দলের নেদারল্যান্ডস সফর বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
খুশবন্ত সিং ভারতের বিখ্যাত রম্যলেখক ও সাংবাদিকদের একজন। ১৯১৫ সালের ২ ফেব্রুয়ারি তিনি অবিভক্ত ভারতের পাঞ্চাবের হাদালিতে জন্ম গ্রহণ করেন। ১৯৪৭ সালে ভারত বিভক্তির পর অঞ্চলটি পাকিস্তানের অধীনে চলে যায়।  ক্যারিয়ার তিনি সংবাদপত্র যোজনা’র প্রতিষ্ঠাতা সম্পাদক। এছাড়াও ভারতের ‘দ্য ন্যাশনাল হেরাল্ড’ ও ‘দ্য হিন্দুস্তান টাইমস’ও সম্পাদনা করেছেন। ১৯৮০ থেকে ১৯৮৬ সাল পর্যন্ত তিনি ভারতের লোকসভার সদস্য ছিলেন। গ্রন্থ তাঁর লেখা জনপ্রিয় বইগুলোর মধ্যে অন্যতম ট্রেন টু পাকিস্তান, আই শ্যাল নট হিয়ার দ্য নাইটিঙ্গেল এবং দিল্লি। খুশবন্ত ৯৫ বছর বয়সে ‘দ্য সানসেট ক্লাব’ উপন্যাস লেখেন। এছাড়াও তার ননফিকশন দুইখণ্ডের রচনা, ‘অ্যা হিস্টরি অব দ্য শিখস’ ছাড়াও অনুবাদ, সাম্প্রতিক ঘটনাবলী নিয়ে লেখা, উর্দু কবিতা সব মিলিয়ে তার লেখার পরিমাণ অনেক। ২০০২ সালে পেঙ্গুইন থেকে তার আত্মজীবনী ‘ট্রুথ, লাভ অ্যান্ড এ লিটল ম্যালিস’ প্রকাশিত হয়। সম্মাননা ১৯৭৪ সালে খুশবন্ত ভারতের তৃতীয় সর্বোচ্চ রাষ্ট্রীয় বেসামরিক পদক পদ্মভূষণ অর্জন করেন। কিন্তু অমৃতসরের স্বর্ণ মন্দিরে ভারতীয় সেনাবাহিনীর অভিযানের প্রতিবাদে ১৯৮৪ সালে তিনি পদ্মভুষণ ফিরিয়ে দেন। ২০০৭ সালে তিনি দেশটির দ্বিতীয় সর্বোচ্চ রাষ্ট্রীয় বেসামরিক পদক পদ্মবিভূষণে সম্মানিত হন।   তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:২০১৪-এ মৃত্যু বিষয়শ্রেণী:ভারতীয় লেখক বিষয়শ্রেণী:সাহিত্য ও শিক্ষায় পদ্মবিভূষণ প্রাপক বিষয়শ্রেণী:ভারতীয় সাংবাদিক বিষয়শ্রেণী:হিন্দি ভাষার লেখক বিষয়শ্রেণী:পাঞ্জাবি ব্যক্তি বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:ভারতীয় অজ্ঞেয়বাদী বিষয়শ্রেণী:ভারতীয় বেসামরিক কর্মচারী বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় কলাম লেখক বিষয়শ্রেণী:ভারতীয় পুরুষ সাংবাদিক বিষয়শ্রেণী:ভারতীয় সংবাদপত্র সম্পাদক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:সাহিত্য ও শিক্ষায় পদ্মভূষণ প্রাপক বিষয়শ্রেণী:লাহোরের ব্যক্তি বিষয়শ্রেণী:ভারতীয় নাস্তিক বিষয়শ্রেণী:প্রাক্তন শিখ বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজ্যসভার মনোনীত সদস্য বিষয়শ্রেণী:ভারতীয় পুরুষ ছোটগল্পকার বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:ভারতীয় পুরুষ নাট্যকার বিষয়শ্রেণী:পাঞ্জাব, ভারতের সাংবাদিক বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
লীলাধ্বজ থাপা (নেপালি: लीलाध्वज थापा) একজন নেপালি উপন্যাস লেখক ছিলেন। ২০১৪ বি.এস. সালে মন (ইংরেজি: হার্ট) উপন্যাসের জন্য তাঁকে মদন পুরস্কারে ভূষিত করা হয়েছিল। এটি মদন পুরস্কারের দ্বিতীয় বছর ছিল। মদন পুরস্কারে ভূষিত মান  ছিল প্রথম উপন্যাস। এটি নেপালি সমাজ ভিত্তিক উপন্যাস।  তাঁর অন্যান্য কাজ হল ''সবাইকো লাগি'' (सबैको लागि) ২০২৬ বি.এস-এ।    তথ্যসূত্র   বিষয়শ্রেণী:১৯২১-এ জন্ম বিষয়শ্রেণী:নেপালি ভাষার লেখক বিষয়শ্রেণী:নেপালি পুরুষ লেখক বিষয়শ্রেণী:মৃত্যুর সাল অনুপস্থিত বিষয়শ্রেণী:১৯৮৪-এ মৃত্যু বিষয়শ্রেণী:মদন পুরস্কার বিজয়ী বিষয়শ্রেণী:কাঠমান্ডুর ব্যক্তি
মৌলদাঁড়া (বৈজ্ঞানিক নাম: Chersonesia risa (Doubleday)) এক প্রজাতির মাঝারী আকারের সোনালী হলুদ রঙের প্রজাপতি। তরাই অঞ্চল থেকে পাহাড়ে ১৩০০ মিটার অবধি নিচু ঢাল যুক্ত অঞ্চলে এদের উড়তে দেখা যায়। মার্চ থেকে ডিসেম্বর অবধি এদের দর্শন মেলে। এরা নিমফ্যালিডি পরিবার এবং চেরসনেসিয়া উপগোত্রের সদস্য।  উপপ্রজাতি   মৌলদাঁড়া এর প্রজাতিগুলো হলো: Chersonesia risa risa (আসাম থেকে সমগ্র মালয়) Chersonesia risa transies (Martin, 1903) ( উত্তর ভারত-চীন থেকে সমগ্র চীন) Chersonesia risa cyanee (de Nicéville, [1893]) (বর্নেও)  ভারতে প্রাপ্ত মৌলদাঁড়া এর উপপ্রজাতি  ভারতে প্রাপ্ত মৌলদাঁড়া এর উপপ্রজাতি হল-   Chersonesia risa risa Doubleday, 1848 – Oriental Common Maplet   আকার   মৌলদাঁড়ার প্রসারিত অবস্থায় ডানার আকার ৪০-৪৫মিলিমিটার দৈর্ঘ্যের হয়।   বিস্তার    বর্ণনা  এই প্রজাতির প্রজাপতি আকারে মাঝারী, ডানার উপরিতল সোনালী হলুদ বর্ণের এবং উভয় ডানাইয় উপর থেকে নীচ পর্যন্ত ৯টি ঘন রঙের সমান্তরাল রেখা বিদ্যমান। সামনের ডানার উপরিতলে বেস এর দিক থেকে প্রথম ৬টি রেখা সরল্রৈখিক এবং টর্নাসে একটি কালো দ্বারা সীমায়িত নীল ওসিলিয়াস বর্তমান। পোস্টডিসকাল এবং সাবটার্মিনাল রেখা দুটির মধ্যে সরল রৈখিক একসারি ছোট ছোপ বর্তমান যার নিচেরটি বড় এবং খুবই সুষ্পষ্ট। টার্মেন হলুদের উপর লাল রঙ এ ছাওয়া।  পিছনের ডানায় টর্নাস লাল এবং সোনালী হলুদে অনেক দাগ ছোপে চিত্রিত। সাবটার্মিনাল অংশে একটি লাল সুস্পষ্ট রেখা বিদ্যমান। টার্মেনে ৪নং শিরায় একটি ছোট লেজ এর দেখা মেলে।  স্ত্রী নমুনায় রঙ এবং দাগ ছোপ অপেক্ষাকৃত ফ্যাকাশে এবং আকারে বৃহত্তর।   আচরণ  এই প্রজাতি দ্রুত ওড়ে এবং প্রায়শই মাটি অথবা পাথরের ভিজে ছোপযুক্ত স্থানে এদের বসে থাকতে দেখা যায়। ভয় পেলে অথবা সচকিত হলে, এরা পাতার তলার দিকে আশ্রয় নেয়।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:আসামে প্রাপ্ত নিমফ্যালিডি গোত্রের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি‎ বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি‎ বিষয়শ্রেণী:১৮৪৮-এ বর্ণিত প্রজাপতি বিষয়শ্রেণী:মালয়েশিয়ার প্রজাপতি
ফুলচৌকি মসজিদ বাংলাদেশের রংপুর জেলার মিঠাপুকুর উপজেলার একটি প্রাচীন মসজিদ। এটি মোঘল আমলের দিকে তৈরি। এটি বাংলাদেশ প্রত্নতত্ত্ব অধিদপ্তরের তালিকাভুক্ত একটি প্রত্নতাত্ত্বিক স্থাপনা।   অবস্থান  রংপুর থেকে ২৪ কিমি দক্ষিণে গড়ের মাথা নামক স্থান হয়ে পশ্চিম দিকে বিরামপুর-দিনাজপুর সড়কে শুকুরের হাট হয়ে সেখান থেকে আরও ২ কিমি পশ্চিমে ফুলচৌকি গ্রামে এর অবস্থান। ফুলচৌকি নামক স্থানে অবস্থিত বলেই সম্ভবত এই গ্রামকে কেন্দ্র করে মসজিদের নামকরণ করা হয়েছে।   বিবরণ  এই মসজিদটি খুব সুন্দর। মসজিদটি আয়তকার এবং প্রতিটি কোণায় গোলাকার কিউপলা যুক্ত স্তম্ভ রয়েছে। যার নিচের অংশ কলসাকৃতি। মসজিদের সামনে খোলা অঙ্গন (সাহান) অনুচ্চ প্রাচীর বা বেস্টনী দ্বারা আবৃত। মসজিদের প্রবেশ দ্বার পূর্বপাশ ঘেষে একটি পরিকল্পিত এলাকা, যেটি এখন কবর স্থান হিসাবে ব্যবহৃত হযচ্ছে; যদিও সেখানে একসময় শোভা পেত স্থাপত্য সৌকর্য মন্ডিত শোভিত ও সৌরভমুখরিত ফুল বাগান।  চিত্রশালা  আরও দেখুন  বাংলাদেশের মসজিদের তালিকা  রংপুর বিভাগের মসজিদের তালিকা   তথ্যসূত্র   বিষয়শ্রেণী:মিঠাপুকুর উপজেলা বিষয়শ্রেণী:রংপুর জেলার মসজিদ বিষয়শ্রেণী:রংপুর জেলার প্রত্নতাত্ত্বিক স্থাপনা বিষয়শ্রেণী:রংপুর জেলার দর্শনীয় স্থান
পাবনা সদর থানা রাজশাহী বিভাগের পাবনা জেলার একটি থানা। ১৮২৮ সালে থানাটি প্রতিষ্ঠিত হয়।। পাবনা সদর উপজেলার ১টি পৌরসভা ও ৮টি ইউনিয়ন পরিষদ নিয়ে থানাটি গঠিত হয়েছে।   অবস্থান  পাবনা সদর থানার–   পূর্ব দিকে পাবনা জেলার আতাইকুলা থানা ও সুজানগর থানা  পশ্চিম দিকে পাবনা জেলার ঈশ্বরদী থানা  উত্তর দিকে  পাবনা জেলার চাটমোহর থানা ও ফরিদপুর থানা  দক্ষিণ দিকে কুষ্টিয়া জেলার মডেল থানা, কুমারখালী থানা ও খোকসা থানা   আওতাধীন এলাকা  পাবনা সদর থানার অধীনে ১টি পৌরসভা ও ৮টি ইউনিয়ন পরিষদ রয়েছে‌।   পৌরসভা  পাবনা সদর পৌরসভা  ইউনিয়ন পরিষদ  গয়েশপুর ইউনিয়ন  চরতারাপুর ইউনিয়ন  দাপুনিয়া ইউনিয়ন  দোগাছী ইউনিয়ন  ভাঁড়ারা ইউনিয়ন  মালঞ্চি ইউনিয়ন  মালিগাছা ইউনিয়ন  হেমায়েতপুর ইউনিয়ন   পাদটীকা       তথ্যসূত্র   বিষয়শ্রেণী:পাবনা জেলার থানা বিষয়শ্রেণী:১৮২৮-এ ব্রিটিশ ভারতে প্রতিষ্ঠিত
থাম্ব|ইউএসসি স্কুল অফ সিনেম্যাটিক আর্টস ইউএসসি স্কুল অফ সিনেম্যাটিক আর্টস (ইংরেজি: USC School of Cinematic Arts), ২০০৬ সালের আগ পর্যন্ত যার নাম ছিলো স্কুল অফ সিনেমা-টেলিভিশন (ইংরেজি: School of Cinema-Television) বা (সিএনটিভি) হচ্ছে ক্যালিফোর্নিয়ার লস অ্যাঞ্জেলসে অবস্থিত ইউনিভার্সিটি অফ সাউদার্ন ক্যালিফোর্নিয়ার অন্তর্গত একটি চলচ্চিত্র স্কুল। এটি যুক্তরাষ্ট্রের অন্যতম পুরোনো বিদ্যালয়, যা প্রতিষ্ঠিত হয়েছিলে ১৯২৯ সালে অ্যাকাডেমি অফ মোশন পিকচার আর্টস অ্যান্ড সায়েন্সেসের সাথে একটি যৌথ উদ্যোগের মাধ্যমে।Sharon Waxman, At U.S.C., a Practical Emphasis in Film, The New York Times, January 31, 2006, Accessed February 10, 2009.Rachel Abramowitz, L.A.'s screening gems, Los Angeles Times, Accessed June 16, 2008. এই স্কুলের দেওয়া বিভিন্ন বিষয়ে স্নাতক ও স্নাতোকত্তর পর্যায়ের শিক্ষাদান করা হয়। ২০০৬-২০০৭ শিক্ষাবছরে এই ৮৬৫ জন স্নাতক ও ৬৫৩ জন স্নাতোকত্তর পর্যায়ের শিক্ষার্থীকে শিক্ষাদান করেছে।  এপ্রিল ২০০৬-এ ইউএসসি বোর্ড অফ ট্রাস্টিজ স্কুলটির নাম ইউএসসি স্কুল অফ সিনেম্যাটিক আর্টস করার পক্ষে ভোট দেয়।Stuart Silverstein, George Lucas Donates USC's Largest Single Gift, The Los Angeles Times, September 19, 2006   তথ্যসূত্র    বহিঃসংযোগ   USC School of Cinematic Arts website  USC Summer Film Program  SCA Community  Hugh M. Hefner Moving Image Archive  Warner Bros. Archives  USC School of Cinematic Arts Copyright Policy  Entertainment Technology Center  বিষয়শ্রেণী:মার্কিন যুক্তরাষ্ট্রের শিক্ষাপ্রতিষ্ঠান বিষয়শ্রেণী:১৯২৯-এ প্রতিষ্ঠিত শিক্ষাপ্রতিষ্ঠান
শাহিনা আক্তার চৌধুরী (আনুষ্ঠানিক নাম শাহীন আক্তার) একজন বাংলাদেশি রাজনীতিবিদ এবং একাদশ ও দ্বাদশ জাতীয় সংসদসের সংসদ সদস্য। তিনি কক্সবাজার-৪ আসন থেকে ২০১৮ সালে একাদশ ও  ২০২৪ সালে দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  প্রারম্ভিক জীবন শাহীন আক্তার কক্সবাজার জেলার উখিয়া উপজেলায় জন্মগ্রহণ করেন। তার পিতার নাম নূরুল ইসলাম চৌধুরী (ঠাণ্ডা মিয়া) ও মাতার নাম গুলজার বেগম। তার পিতা উখিয়া উপজেলা পরিষদের সাবেক চেয়ারম্যান ও স্বামী আব্দুর রহমান বদি কক্সবাজার-৪ আসনের নবম ও দশম জাতীয় সংসদের সংসদ সদস্য ছিলেন।  রাজনৈতিক জীবন ২০০৮ সালে শাহীন সতন্ত্র প্রার্থী হিসেবে মনোনয়নপত্র সংগ্রহ করলেও তার স্বামীর সমর্থনে সেটি প্রত্যাহার করে নেন। তবে তৎকালীন সংসদ সদস্য ও তার স্বামী আব্দুর রহমান বদির বিরুদ্ধে রাষ্ট্রীয় সংস্থাসমূহে বাংলাদেশের মাদকের পৃষ্ঠপোষক হিসেবে নাম আসার পর গণমাধ্যমসহ বিভিন্ন মাধ্যমে সেটি নিয়ে সমালোচনা হয়। এর প্রেক্ষিতে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগ কক্সবাজার-৪ আসনের বদির পরিবর্তে তার স্ত্রী শাহীন আক্তারকে মনোনয়ন প্রদান করে। নির্বাচনে তিনি বিএনপির প্রার্থী শাহজাহান চৌধুরীকে পরাজিত করে সংসদ সদস্য নির্বাচিত হন।   আরও দেখুন    একাদশ জাতীয় সংসদ সদস্যদের তালিকা  তথ্যসূত্র  বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:কক্সবাজার জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য
থাম্ব|প্রীতি শ্রীনিবাসন প্রীতি শ্রীনিবাসন (জন্ম ১৯৭৯) ছিলেন অনূর্ধ্ব- ১৯ তামিলনাড়ু মহিলা ক্রিকেট দলের অধিনায়ক। তিনি ১৯৯৭ সালে, ১৭ বছর বয়সে রাজ্য দলকে জাতীয় চ্যাম্পিয়নশিপে নেতৃত্ব দেন। একটি দুর্ঘটনা থেকে বেঁচে যাওয়ার পর তিনি কোয়াড্রিপ্লেজিক (চারটি অঙ্গের পক্ষাঘাতে আক্রান্ত) রোগে আক্রান্ত হন। সেই অবস্থায় তিনি সোলফ্রি সংস্থার সহ-প্রতিষ্ঠা করেন। এটি এমন একটি সংস্থা যারা মেরুদন্ডের আঘাতে আক্রান্তদের পুনরুদ্ধার, পুনর্বাসন এবং পুনরায় সংহত করে। এরা ভারতীয় যুবকদের মধ্যে এর প্রতিরোধ সম্বন্ধে সচেতনতা ছড়িয়ে দেয়।  তিনি একজন শিরোপাধারী সাঁতারুও ছিলেন, ৫০ মিটার  ব্রেস্টস্ট্রোকে  রাজ্য স্তরে একটি স্বর্ণপদক জিতেছিলেন এবং অন্যান্য ইভেন্টে রৌপ্য পদক জিতেছিলেন। তিনি প্রতিবন্ধীদের সমস্যা নিয়ে আলোচনাও করেন।   শিক্ষা এবং প্রাথমিক বছর  প্রীতি ১৯৯৭ সালে, মার্কিন যুক্তরাষ্ট্রের পেনসিলভানিয়ার আপার মেরিয়ন এরিয়া হাই স্কুল থেকে স্নাতক হন এবং ১৯৯৬ / ৯৭ শিক্ষাবর্ষের জন্য অন্যান্য স্বীকৃতির সাথে অসামান্য কৃতিত্ব এবং শিক্ষায় শ্রেষ্ঠত্বের জন্য শিক্ষা সম্মানে ভূষিত হন। ১২ শ্রেণীতে, তিনি ইউনাইটেড স্টেটস অফ আমেরিকার শীর্ষ ২ শতাংশ মেধাবী ছাত্রদের মধ্যে ছিলেন এবং আমেরিকান উচ্চ বিদ্যালয়ের ছাত্রদের মধ্যে হু'স হু-এর (সংক্ষিপ্ত পরিচয়বাহী সংকলন) প্রতিনিধিত্ব লাভ করেন।  বাবার কর্মস্থলের পরিবর্তনের কারণে, প্রীতি ব্যাপকভাবে ভ্রমণ করার এবং বিভিন্ন সংস্কৃতি/ঐতিহ্য সম্পর্কে জানার সুযোগ পেয়েছিলেন।  তাঁর দুর্ঘটনার পর, তিনি মাদ্রাজ ইউনিভার্সিটি থেকে মেডিকেল সোসিওলজিতে ব্যাচেলর দূর শিক্ষার পাঠ্যক্রম গ্রহণ করেন। তিনি সঙ্গীত, শিল্প, চলচ্চিত্র এবং সাহিত্যের প্রতিও আগ্রহী। তিনি নিজের মা বিজয়লক্ষ্মী শ্রীনিবাসনকে উৎসাহ ও সমর্থনের নিরন্তর উৎস বলে মনে করেন।   স্বীকৃতি    বিজয় টিভির "সিগারাম ঠোট্টা পেঙ্গাল – রে অফ হোপ" পুরস্কার  রেইনড্রপসের "ওম্যান অ্যাচিভার অফ দ্য ইয়ার ২০১৪" পুরস্কার  ফেমিনা ২০১৪ সালের "পেন শক্তি" পুরস্কার তামিলনাড়ুর শীর্ষ ১০ সবচেয়ে প্রভাবশালী মহিলাকে দেওয়া হয়েছে  ২০১৪ সালের এনভিসেজ এবিলিটি পুরস্কার। . .  সমাজকর্মে শ্রেষ্ঠত্বের জন্য সুদেশী ম্যাগাজিনের ‘ধ্রুব পুরস্কার’  রোটারির সর্বোচ্চ পুরস্কার "ফর দ্য সেক অফ অনার"  ২০১৪-১৫সালের জন্য জেলা রোটারাক্ট কাউন্সিল (রোটারি ইন্টারন্যাশনাল ডিস্ট্রিক্ট ৩২৩০) থেকে "এজেন্ট অফ চেঞ্জ" পুরস্কার  তামিলনাড়ুর মুখ্যমন্ত্রীর কাছ থেকে কল্পনা চাওলা পুরস্কার   কর্মজীবন  প্রীতির সংস্থা সোলফ্রি একটি দাতব্য সংস্থা যেটি "প্রতিবন্ধী ব্যক্তিদের জীবন পরিবর্তন করার" লক্ষ্যে প্রতিষ্ঠিত হয়েছিল।   তথ্যসূত্র    বহিঃসংযোগ    সোলফ্রি বিষয়শ্রেণী:তামিলনাড়ুর সক্রিয়কর্মী বিষয়শ্রেণী:ভারতীয় নারী সক্রিয়কর্মী বিষয়শ্রেণী:ভারতীয় নারী সাঁতারু বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:তামিলনাড়ু থেকে আগত ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:ভারতীয় প্রতিবন্ধী ব্যক্তি
আলেকসেই আন্দ্রেয়েভিচ মিরানচুক (; জন্ম: ১৭ অক্টোবর ১৯৯৫) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি লকোমটিভ মস্কো এবং রাশিয়া জাতীয় দলের হয়ে একজন মধ্যমাঠের খেলোয়াড় অথবা একজন আক্রমণভাগের খেলোয়াড় হিসেবে খেলেন।   আন্তর্জাতিক ক্যারিয়ার  ২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।   সম্মাননা   ক্লাব  লকোমটিভ মস্কো  রুশ প্রিমিয়ার লিগ: ২০১৭–১৮  রুশ কাপ: ২০১৪–১৫, ২০১৬–১৭   ব্যক্তিগত   রুশ প্রিমিয়ার লিগের সেরা অনূর্ধ্ব-২১ খেলোয়াড়: ২০১৩–১৪   তথ্যসূত্র    বহিঃসংযোগ   Profile at Russian Football Premier League site   Profile at FC Lokomotiv Moscow site   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:রুশ ফুটবলার বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:যমজ ক্রীড়াবিদ বিষয়শ্রেণী:ফুটবল ক্লাব লকোমতিভ মস্কোর খেলোয়াড় বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:রাশিয়ার আন্তর্জাতিক যুব ফুটবলার বিষয়শ্রেণী:রাশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:রাশিয়ার আন্তর্জাতিক ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
ঘোড়াউত্রা নদী বাংলাদেশের উত্তর-পূর্বাঞ্চলের কিশোরগঞ্জ জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৪৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘোড়াউত্রা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৬।  উৎপত্তি  ঘোড়াউত্রা নদীর উৎপত্তি হয়েছে কিশোরগঞ্জ জেলার মিঠামইন উপজেলার ধনু নদী থেকে। উৎপত্তির পর দক্ষিণমুখো হয়ে এই জেলারই বাজিতপুর উপজেলায় মেঘনা ও কালনীর সঙ্গমে মিলিত হয়েছে। মিঠামইন থেকে বেরিয়ে এটি নিকলী উপজেলা শহরের পূর্ব পাশ দিয়ে প্রবাহিত হয়েছে।   অন্যান্য তথ্য নদীর তীরে গড়ে উঠেছে মিঠামইন উপজেলা। নদীটিতে জোয়ার ভাটার প্রভাব রয়েছে, তবে লবণাক্ততা নেই। নদীতে সারাবছরই পানি থাকে। নদী তীরবর্তী এলাকাগুলো সাধারণত বন্যায় প্লাবিত হয় না। পানির গড় গভীরতা শুকনো মৌসুমেও ১০ মিটারের কম নয়। আর বর্ষা মৌসুমে বেড়ে দাঁড়ায় ১৭ মিটারে। এই নদীর গভীরতা ১৭ মিটার। নদী অববাহিকার আয়তন ১৬১৯ বর্গকিলোমিটার।  শিমুলতলা গ্রামের শেখ জমিদারদের সকল ঘোড়া শিমুলতলা থেকে পূর্ব দিকে একটি নদ এ পানি খেত বলে ওই নদের নাম ঘোড়াউত্রা এবং এর সংলগ্ন গ্রামের নাম ঘোড়াদাড়া হিসেবে পরিচিতি লাভ করে বলে জনশ্রুতি রয়েছে।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৯৪।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:কিশোরগঞ্জ জেলার নদী বিষয়শ্রেণী:নিকলী উপজেলা বিষয়শ্রেণী:অষ্টগ্রাম উপজেলা
মরিস জেএম লারকিন (১৯৩২ - ২০০৪) একজন ইংরেজ ইতিহাসবিদ ছিলেন, যিনি আধুনিক ফ্রান্সের ইতিহাসে বিশেষজ্ঞ ছিলেন। Robert Anderson (16 March 2004) Professor Maurice Larkin. Historian of France, The Independent Obituaries ১৯৭৬ এবং ১৯৯৯ এর মধ্যে তিনি এডিনবার্গ বিশ্ববিদ্যালয়ের ইতিহাসের রিচার্ড পেরেস চেয়ারে অধিষ্ঠিত ছিলেন। লারকিন রয়্যাল হিস্টোরিক্যাল সোসাইটির একজন সভ্যও ছিলেন।    তথ্যসূত্র   বিষয়শ্রেণী:২০শ শতাব্দীর ইংরেজ ইতিহাসবিদ বিষয়শ্রেণী:২০০৪-এ মৃত্যু বিষয়শ্রেণী:১৯৩২-এ জন্ম বিষয়শ্রেণী:এডিনবরা বিশ্ববিদ্যালয়ের শিক্ষক বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ফ্রান্সের ইতিহাসবিদ
ডান|থাম্ব|250x250পিক্সেল|আর্জেন্টিনা তাদের নবম শিরোপা জিতেছিল  ১৯৪৭ দক্ষিণ আমেরিকান চ্যাম্পিয়নশিপ হলো ২০ তম দক্ষিণ আমেরিকান চ্যাম্পিয়নশিপ। এটি কনমেবল কর্তৃক আয়োজিত হয়েছিল। প্রথমবারের মতো এই টুর্নামেন্টটি ইকুয়েডর আয়োজন করেছিল। সমস্ত  খেলা গুয়াইয়াকিলের এস্তাদিও জর্জ ক্যাপওয়েলে অনুষ্ঠিত হয়েছিল।   দলীয় সদস্যসমূহ   অংশগ্রহণকারী দলের সদস্যদের সম্পূর্ণ তালিকার জন্য দেখুন: ১৯৪৭ দক্ষিণ আমেরিকান চ্যাম্পিয়নশিপের দলীয় সদস্যসমূহ   ভেন্যু   গুয়াইয়াকিলএস্টাদিও জর্জ ক্যাপওয়েলধারণক্ষমতা: ১০,০০০150x150পিক্সেল  শেষ পর্ব  দল   ড্র    গোপা  ৭৬১০২৮৪+২৪১৩ ৭৫১১১৬১১+৫১১ ৭০২২১৮+১৩১০ ৭৪১২১৪১৩+১৯ ৭২২৩১২৯+৩৬ ৭০৩৪৩১৭−১৪৩ ৭২৫৬২১−১৫২ ৭২৫২১৯−১৭২  বিষয়শ্রেণী:১৯৪৭ দক্ষিণ আমেরিকান চ্যাম্পিয়নশিপ বিষয়শ্রেণী:কোপা আমেরিকার আসর বিষয়শ্রেণী:স্বাগতিক ইকুয়েডরে আন্তর্জাতিক ফুটবল প্রতিযোগিতা বিষয়শ্রেণী:১৯৪৭-এ দক্ষিণ আমেরিকান ফুটবল বিষয়শ্রেণী:১৯৪৭-এ ইকুয়েডর   ফলাফল    বহিঃসংযোগ    আরএসএসএসএফ-এ ১৯৪৭ দক্ষিণ আমেরিকান চ্যাম্পিয়নশিপ প্রতিযোগিতার সারাংশ